THIRRJE PUBLIKE PËR KËSHILLIN VENDOR TË RINISË-VLORE

Bashkia Vlorë shpall thirrjen publike për anëtarësim në Këshillin Vendor të Rinisë.

Thirrja është e hapur për të gjithë të interesuarit dhe që plotësojnë kriteret.

Kandidati/ja duhet të jenë banorë të bashkisë së Vlorës dhe të moshës prej 16 deri 29 vjeç.

Përzgjedhja mes individëve që kanë shprehur interes bëhet nga grupi i punës përgjegjës i ngritur pranë Bashkisë Vlorë duke u bazuar në kriteret dhe procedurat që parashikon ligji.

Kandidatët përfaqësues të organizatave rinore ose të rinjtë, duhet të përmbushin kriteret e mëposhtme:

 a) të jenë përfaqësues të një organizate rinore ose të rinj;

 b) njëri prej anëtarëvë duhet të jetë pjesë nga keshilli studentor i Universitetit Ismail Qemali Vlorë ;

 c) të ketë përvojë në projekte, nisma dhe veprimtari rinore dhe për të rinjtë;

 d) të mos ketë konflikt interesi për shkak të angazhimit të KVR;

Kandidatët për KVR, përfaqësues të organizatave rinore ose për të rinjtë duhet të paraqesin interesin e tyre, në adresën e e-mail info@vlora.gov.al ose pranë zyrës së informacionit të Bashkisë Vlorë, brenda afatit 20.07.2022 duke paraqitur dokumentet e mëposhtme:

 a) kërkesë me shkrim ku të shprehë interesin dhe motivimin për aplikim;

 b) CV të shoqëruar me dokumentet që mbështesin shënimet ;

 c) vërtetim të gjendjes gjyqësore;

 d) vetëdeklarim lidhur me shmangien e konfliktit të interesave;

 e) referenca nga të paktën 2 bashkëpunëtorë të mëparshëm

Shqyrtimi i aplikimeve dhe përzgjedhja e tyre bëhet brenda 5 (pesë) ditëve kalendarike nga data e mbylljes së aplikimeve.

Njoftimi i fituesëve do të publikohet në faqen zyrtare të institucionit, në mjediset e bashkisë dhe/ose në rrjetet sociale të institucionit.

|  |  |
| --- | --- |
|  |  |